Profesionalno kariero je začel leta 1999, ko je prestopil v Malmö FF, leta 2001 pa je prestopil k Ajaxu. Na Nizozemskem je igral zelo dobro in si prislužil tudi povabilo v švedsko reprezentanco, kjer je nosil dres s številko 10. Poleti 2004 je po odličnih predstavah na Evropskem prvenstvu prestopil v Juventus, ki se je poslovil od prve lige zaradi domnevnega goljufanja in kupovanja tekem, leta 2006 pa k Interju iz Milana. Poleti 2009 se je preselil k španski Barceloni. Ibrahimović je z Barcelono podpisal 5 letno pogodbo. Naslednjo sezono se je zaradi spora z Josepom Guardiolo (takratnim trenerjem Barcelone), preselil nazaj v Italijo v AC Milan. Po dveh uspešnih letih igranja v vrstah AC Milana (v sezoni 2010-2011 so osvojili italijansko ligo Serie A, v sezoni 2011-2012 pa drugo mesto), se je preselil v klub Paris Saint-Germain kjer je s klubom osvojil štiri zaporedne naslove državnega prvaka in postal najboljši strelec kluba vseh časov (156 golov). Po poteku pogodbe s francoskim prvakom (poletje 2016) je prestopil k Manchester Unitedu pod taktirko Joseja Mourinha. Do februarja 2017 je zanj zbral že 33 nastopov in zabil 17 golov.